La Policia Local de Paterna intensifica la campanya de multes per cacas de gos
30/09/2016

# La Policia Local de Paterna intensifica la campanya de multes per cacas de gos

[![Parque de Paterna](/images/noticias/2016/09/parque-perros.jpg)](/images/noticias/2016/09/parque-perros.jpg)

30.09.2016

La regidora de Seguretat, Núria Campos destaca l'efectivitat als carrers de Paterna de la campanya de sancions i de la campanya de conscienciació veïnal sobre la importància de recollir la femta de la via pública

La Policía Local de Paterna ha intensificat la campanya de multes als veïns que no arrepleguen les caques que dipositen les seues mascotes en la via pública.

Així ho ha anunciat hui la regidora d'Infraestructures, Seguretat i Medi Ambient, Núria Campos qui ha explicat que “la decisió d'incrementar aquesta campanya respon a la disminució de la presència d'excrements als carrers del municipi, un fet al que – com ha indicat Campos - també ha contribuït la campanya de conscienciació veïnal duta a terme pel consistori sota el lema “Fes que el teu gos presumeixi de tu”.

Amb aquesta finalitat, des de principis d'aquest mes de setembre la Prefectura de Policia ha augmentat en 2 agents de barri més el nombre de policies de paisà, passant de 5 a 7 els agents destinats a vetllar perquè els amos recullen els excrements dels seus animals.

Núria Campos ha assenyalat que Campament, Santa Rita i Alborgí són els barris on més sancions es posaven i, per tant, on s'ha registrat també una millora en aquest tipus de comportaments.

Així mateix, ha puntualitzat que “la primera hora del matí i l'última de la tarda són les franges horàries on més infraccions d'aquest tipus es cometen i el carrer Crist de la Fe de la zona centre i el barri de Santa Rita els llocs més habituals i, per tant, on s'ha incrementant la presència d'agents de paisà”.

Finalment, Núria Campos ha volgut destacar l'efectivitat que aquesta campanya policial juntament amb la campanya de conscienciació veïnal estan tenint als carrers de Paterna, on s'ha notat una disminució de la presència de excrements animals i d'imposició de multes, passant de les 15 multes de principis d'any a les 10 multes d'ara de 750€ cadascuna.